डॉक सारांशित करण्यासाठी: व्हेनेझुएला सरकारच्या विरुद्ध तीव्र निदर्शनं होत आहेत

रविवारी झालेल्या महापौर पदाच्या निवडणुकीत सहभागी झालेले पक्ष राष्ट्राध्यक्ष पदासाठीच्या निवडणुकीसाठी पात्र ठरतील असं मादुरो यांनी स्पष्ट केलं. 

निवडणूक व्यवस्था पक्षपाती असल्याचा आरोप करत जस्टीस फर्स्ट, पॉप्युलर विल आणि डेमोक्रॅटिक अॅक्शन या पक्षांनी रविवारी झालेल्या निवडणुकांवर बहिष्कार घातला होता.

दरम्यान देशातली निवडणूक प्रणाली विश्वासार्ह असल्याचं राष्ट्राध्यक्ष माड्युरो यांनी सांगितलं. राजकीय पटावरून विरोधक नामशेष झाल्याचा टोला मादुरो यांनी लगावला. 

विरोधी पक्ष रविवारी झालेल्या निवडणूक प्रक्रियेत सहभागी झाले नाहीत आणि आता बहिष्काराची मागणी करत आहेत. या पक्षांना राष्ट्राध्यक्ष पदासाठीच्या निवडणुकांमध्ये सहभागी होता येणार नाही असं मादुरो यांनी सांगितलं. 

ऑक्टोबर महिन्यात तीन मुख्य विरोधी पक्षांनी तीनशे शहरांमध्ये निवडणुकांवर बहिष्कार घालणार असल्याचं जाहीर केलं होतं. मतदान करणं म्हणजे राष्ट्राध्यक्ष मादुरो यांना मत देण्यासारखं आहे, असं विरोधकांनी म्हटलं होतं. 

अर्थसंकटानं व्हेनेझुएलाला ग्रासलं आहे. जीवनोपयोगी वस्तूंचा तुटवडा आणि वाढत्या महागाईच्या पार्श्वभूमीवरही मादुरो यांचा सोशॅलिस्ट पार्टी पक्ष रविवारी झालेल्या निवडणुकीत विजय मिळवण्याची शक्यता आहे. 

व्हेनेझुएलाची पार्श्वभूमी 

व्हेनेझुएला हा दक्षिण अमेरिकेतला तेलसंपन्न देश. तिथे जगातले सगळ्यांत मोठे तेलसाठे आहेत. पण काही वर्षांपूर्वी खोऱ्याने पैसा कमवणारा हा देश आता दिवाळखोरीच्या उंबरठ्यावर आहे. त्यामुळे राष्ट्राध्यक्ष निकोलस मादुरो यांनी आभासी चलन म्हणजेच व्हर्च्युअल करन्सी आणण्याची घोषणा केली आहे.

व्हेनेझुएला येथील तेल, गॅस, सोने आणि हिरे यांचं पाठबळ या चलनाला राहील असं त्यांनी सांगितलं. विरोधकांनी मात्र या घोषणेला तीव्र विरोध केला आहे.

तेलापासून मिळणारं उत्पन्न कमी झाल्यानं व्हेनेझुएलाची अर्थव्यवस्था मोठ्या प्रमाणात प्रभावित झाली आहे, तसंच  बोलिवर या व्हेनेझुएलाच्या चलनाची किंमत झपाट्याने कमी होत आहे.

अमेरिकेने घातलेल्या निर्बंधावरसुद्धा त्यांनी सडकून टीका केली आहे. या निर्बंधांना राष्ट्राध्यक्ष मादुरो यांनी 'नाकेबंदी' असं संबोधलं आहे.

हे चलन कधी कसं, कधी आणि केव्हा व्यवहारात येईल हे मात्र त्यांनी स्पष्ट केलेलं नाही.   

का ओढावली ही वेळ?

जगातले सगळ्यांत मोठे खनिज तेलाचे साठे असूनही...\nडॉक सारख्याच भाषेत सारांश:
आर्थिक संकटाने ग्रासलेल्या व्हेनेझुएलामध्ये विरोधकांना निवडणूक लढवण्यावरच बंदी घालण्यात आहे. राष्ट्राध्यक्षपदाच्या निवडणुकीत विरोधी पक्षांना सहभागी होता येणार नाही, असा फतवाच राष्ट्राध्यक्ष निकोलस मादुरो यांनी काढला आहे.